ചാമ്ബ്യന്സ് ലീഗ്: ലിവര്പൂള് പ്രീക്വാര്ട്ടറില് കരുത്തോടെ സിറ്റി ലണ്ടന്: ചാമ്ബ്യന് ലീഗില് ലിവര്പൂള് പ്രീക്വാര്ട്ടറില് കടന്നു. ലീഗിലും ചാമ്ബ്യന്സ് ലീഗിലുമായി സീസണില് തോല്വി അറിയാത്ത 25 മത്സരങ്ങളാണ് ലിവര്പൂള് പൂര്ത്തിയാക്കിയത്. സ്പാനിഷ് കരുത്തരായ അത്ലറ്റികോ മാഡ്രിഡിനെ എതിരില്ലാത്ത രണ്ടു ഗോളുകള്ക്കാണ് ലിവര്പൂള് തോല്പ്പിച്ചത്. ഗ്രൂപ്പ് ബിയിലെ നാലാം മത്സരത്തിലാണ് ലിവര്പൂള് ആധിപത്യം നിലനിര്ത്തിയത്. കളിയുടെ 13ാം മിനിറ്റില് ഡീഗോ ജോട്ടയും 21ാം മിനിറ്റില് സാദിയോ മാനേയുമാണ് ഗോളുകള് നേടിയത്. രണ്ടാം മത്സരത്തില് മാഞ്ചസ്റ്റര് സിറ്റി അതിഗംഭീര ജയമാണ് ക്ലബ്ബ് ബ്രൂഗയ്ക്കെതിരെ സ്വന്തമാക്കിയത്. കളിയുടെ 15ാം മിനിറ്റില് ഫില് ഫോഡനാണ് ഗോള്മഴയ്ക്ക് തുടക്കമിട്ടത്. രണ്ടാം പകുതിയിലാണ് മൂന്ന് ഗോളുകള് വീണത്. 54ാം മിനിറ്റില് റിയാദ് മഹ്രെസും, 72ാം മിനിറ്റില് റഹീം സ്റ്റെര്ലിംഗും കളിയുടെ അവസാന നിമിഷം ഗബ്രിയേല് ജീസസ് നാലാം ഗോളും നേടി ജയം ആധികാരികമാക്കി. ക്ലബ്ബ് ബ്രൂഗേയ്ക്കായി ജോണ് സ്റ്റോണ്സ് 17ാം മിനിറ്റില് ആശ്വാസ ഗോള് നേടി.